VIDEO Un individ care s-a filmat în timp ce a efectuat un apel fals la numărul de urgență 112, pretinzând că are simptome de coronavirus, a fost amendat cu o mie de lei

Un individ din București, care s-a filmat în timp ce efectua un apel fals la numărul de urgență 112, pretinzând că are simptome de coronavirus, a fost amendat de polițiști cu o mie de lei.

Persoana respectivă a urcat clipul video pe rețeaua de socializare Tik Tok.

”Referitor la filmarea apărută în spațiul public, în care un bărbat se filmează în timpul efectuării unui apel fals pe 112, facem precizarea că acesta a fost condus ieri, la sediul Secției 21 Poliție și a fost sancționat contravențional cu amendă de 1000 de lei”, a anunțat poliția într-un comunicat de presă..